Älä vaivaa päätäsi yksityiskohdilla: SX1-puhelimen monipuolinen osoitekirja pitää tiedot hanskassa 

Tallenna osoitetiedot, puhelinnumerot, ammattinimikkeet, sähköpostiosoitteet ja muut tärkeät tiedot SX1-puhelimeesi. Voit päivittää osoitekirjan tiedot tietokoneesi tietojen kanssa, ja pysyt aina ajan tasalla. 

Äänivalinta
Voit tallentaa jopa 30 äänivalintaa ja soittaa numeroon nopeasti sanomalla esimerkiksi puhelun vastaanottajan nimen. Äänitä äänitunniste valitsemalla henkilö osoitekirjasta. Soita henkilölle painamalla puhelimen äänivalintanäppäintä. Kuulet lyhyen merkkiäänen. Sano nimi ja puhelin soittaa valitsemallesi henkilölle.

Ryhmät
Osoitekirjan tietoja on helpompi käyttää, kun järjestät ne ryhmiin. Ryhmiä voidaan käyttää myös tekstiviestien tai sähköpostin postituslistoina. Lisäksi voit valita ryhmälle oman soittoäänen. Soittoääni kuuluu, kun ryhmään kuuluvalta henkilöltä tulee puhelu.

Kuvan lisääminen
Voit lisätä osoitekirjaan kuvan. Kuva näkyy SX1:n näytöllä, kun kyseinen henkilö soittaa.

Käyntikortti
Voit luoda oman käyntikorttisi ja lähettää sen tekstiviestitse tai sähköpostina toiseen laitteeseen, jossa on infrapuna- tai Bluetooth-valmius.